Diari Oficial de la Generalitat Valenciana


Sumari del DOGV 4005, del 23-05-2001 (2001/4649)

Informació pública del programa d'actuació integrada del sector Casanova SUI-2, de Riba-roja de Túria.
------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4649


Organisme emissor
:   Pozalet, SA

Tipus de document
:   Anunci

Informació pública del programa d'actuació integrada del sector Casanova SUI-2, de Riba-roja de Túria. [2001/Q4649]
  
La mercantil Pozalet, SA, amb domicili a Riba-roja de Túria (València), quilòmetre 339 de la carretera nacional III, mitjançant aquest anunci posa en coneixement de tots els possibles interessats o afectats:
  
Primer
  
Que, amb el recolzament de l'Agrupació d'Interés Urbanístic Casanova de Riba-roja de Túria, ha formulat una alternativa tècnica de programa acompanyada de document d'homologació i de pla parcial per a executar l'actuació integrada l'àmbit territorial de la qual és coincident amb el sector Casanova (SUI-2) de sòl urbanitzable no programat industrial de Riba-roja de Túria (València).
  
Segon
  
L'objecte del programa és urbanitzar la totalitat del sector Casanova i integrar-lo en les xarxes d'infraestructures generals existents i fer possible la integració del sector 13 de Riba-roja de Túria que el limita.
  
Tercer
  
Els documents de planejament abans esmentats junt amb l'alternativa tècnica integrada pel projecte d'urbanització i el projecte de pont sobre el FFCC València-Utiel es varen dipositar, a l'Ajuntament de Riba-roja de Túria, el dia 14 de maig de 2001. Així mateix, l'alternativa s'ha protocol·litzat en la mateixa data en la Notaria del senyor Francisco Moret Martínez, situada en Benaguasil (València), carrer del Castell, 4.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparéixer en l'esmentada notaria, en horari d'oficina, per a obtindre còpia de l'acta de protocol·lització de l'indicat document o sol·licitar que aquesta li siga exhibida. Així mateix, es fa constar la possibilitat de consultar en l'Ajuntament de Riba-roja de Túria les actuacions derivades de la documentació dipositada en aquest i de presentar-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques s'hauran de presentar durant els cinc dies següents al venciment del termini de 20 dies indicat abans.
  
Cinqué
  
Així mateix, i a fi d'obtindre l'adjudicació amb règim d'adjudicació preferent, de conformitat amb l'article 50 de la Llei Reguladora de l'Activitat Urbanística, els estatuts i els acords socials de l'Agrupació d'Interés Urbanístic del Sector Casanova de Riba-roja de Túria s'exposen al públic junt a l'alternativa tècnica.
  
Sisé
  
Aquest anunci, a més de donar compliment al que disposa l'article 48.1.c de la Llei Reguladora de l'Activitat Urbanística, serveix d'avís al titular de la parcel·la 18, polígon 73, de Riba-roja de Túria, que es desconegut segon les dades del Centre de Gestió Cadastral.